Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: 223/1998. (XII. 30.) Korm. rendelet módosítása 2002. október 8-án hatályba is lépett.
Paragraph Index: 254

223/1998. (XII. 30.) Korm. rendelet módosítása 2002. október 8-án hatályba is lépett. Az általános helyettes 2002. július 4-én kelt jelentésében megállapította, hogy a jogszabályok nem egyértelmû rendelkezése visszásságot okozott a bv. kórházban elhelyezett gyermekek megfelelõ szintû testi, szellemi és erkölcsi fejlõdéshez való jogával összefüggésben. Felkérte ezért a minisztert, hogy méltányosságból tegye lehetõvé az érintett anyák számára a családi pótlékra vonatkozó igényük visszamenõleges érvényesítését. A miniszter kifejtette, hogy nem ért egyet azzal, hogy a jogszabály a gyermekek alkotmányos jogát érintõ visszásságot okozna, mert a jogszabályok helyes értelmezése nem vezethet más eredményre, minthogy a családi pótlék egyértelmûen jár az anyáknak. Ugyanakkor közölte, hogy nem biztosíthatja a családi pótlékra vonatkozó igények visszamenõleges érvényesítését, mert a Cst. csak a gyermekgondozási segély esetében teszi lehetõvé a méltányosság gyakorlását. Az általános helyettes korábbi megállapítását – 2002. október 31-én kelt kiegészítõ jelentésében – továbbra is fenntartotta. A tököli bv. kórházban fogva tartott anyák esetében – az ún. roomingin kórteremben elhelyezett két anya kivételével – ugyanis a kórházban adott körülmények miatt nem valósult meg a Cst. 7. § (1) bekezdésében rögzített, a családi pótlék igénylésére vonatkozó feltétel, mely szerint a szülõnek saját háztartásában – életvitelszerûen együtt élve – kell nevelnie a gyermekét. A Cst. 4. § k) pontjában foglalt értelmezõ rendelkezés pontosan rögzíti a saját háztartás fogalmát, a 7. § (3) bekezdése pedig taxatíve meghatározza azokat az eseteket, mikor a gyermeket – ezen túl, kivételesen – szintén saját háztartásban neveltnek kell tekinteni. Ezek között a bv. intézetben az édesanyjával együtt elhelyezett gyermek nem szerepel. A gyermeket ugyanakkor természetesen az apa sem nevelte a saját háztartásában, ennélfogva az a helyzet állt elõ, hogy a hatályos jogszabályok alapján nem lehetett megállapítani, hogy ki jogosult a családi pótlék igénylésére, amit az SZCSM-tõl kapott szóbeli tájékoztatás is alátámasztott. A panaszos, illetve a felesége ezért nem igényelték a családi pótlékot.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes